钦定古今图书集成/明伦汇编/氏族典/第032卷 > 《廖用贤尚友录》 > 封琳
## 钦定古今图书集成/明伦汇编/氏族典/第032卷 > 《廖用贤尚友录》 > 封琳

按《魏书封懿传》，“鉴长子琳，字彦宝。显祖末，本州表贡，
拜中书博士。高祖初，大军南讨，琳参镇南军事。后为
河南七州大使，还拜中书侍郎，与侍中南平王冯诞
等议定律令，迁太尉长史，转司宗下大夫，有长者之
称。行东兖州事。及改定百官，除司空长史，出为立忠
将军、南青州刺史，兼散骑常侍，持节西道大使，还为”
长兼太中大夫，转广平内史，又为光禄大夫。世宗末，
除后将军、夏州刺史，征为安东将军、光禄大夫。神龟
二年卒。赠使持节、抚军将军、相州刺史。子元称，子盛，
并早卒。